钦定古今图书集成/明伦汇编/氏族典/第042卷 > 《廖用贤尚友录》 > 祁盈
## 钦定古今图书集成/明伦汇编/氏族典/第042卷 > 《廖用贤尚友录》 > 祁盈

按《左传》昭公二十八年，晋祁胜与邬臧通室，祁盈将
执之，访于司马叔游。叔游曰：“郑书有之：‘恶直丑正，实
蕃有徒，无道立矣。子惧不免。《诗》曰：‘民之多辟，无自立
辟’。姑已若何’？盈曰：‘祁氏私有讨，国何有焉’？”遂执之。祁
胜赂荀跞，荀跞为之言于晋侯，晋侯执祁盈。祁盈之
臣曰：“钧将皆死，慭使吾君闻胜与臧之死也？以为快？”
乃杀之。夏六月，晋杀祁盈及杨食我。遂灭祁氏、羊舌
氏。